Na temelju članka 11. i 13. Odluke o osnivanju trgovačkog društva VON-KOM d.o.o. za komunalne djelatnosti, KLASA:363-02/24-01/2, URBROJ:2196-30-02-24-2 od 27. prosinca 2024. godine i Odluke Skupštine trgovačkog društva VON-KOM d.o.o. o raspisivanju natječaja za imenovanje direktora/ice trgovačkog društva VON-KOM d.o.o., Skupština trgovačkog društva koju predstavlja općinski načelnik Općine Vođinci, 08.08.2025.godine raspisuje:

**NATJEČAJ**
**za izbor i imenovanje** **direktora/ice** **trgovačkog društva VON-KOM d.o.o.**

**za komunalne djelatnosti na neodređeno vrijeme**

**UVJETI:**

* magistar/magistra ili stručni specijalist/ specijalistica ekonomske struke

- radno iskustvo: 3 godine

- da nema zapreke za imenovanje sukladno članku 239. stavak 2. Zakona o trgovačkim društvima („Narodne novine“ broj 111/93, 94/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23 i 136/24)

Uz prijavu za natječaj kandidati moraju dostaviti:

* životopis,
* presliku dokaza o hrvatskom državljanstvu (presliku osobne iskaznice ili preslika domovnice)
* dokaz o stručnoj spremi (presliku svjedodžbe/diplome),
* dokaz o radnom stažu (Elektronički zapis ili Potvrda izdana od Hrvatskog zavoda za mirovinsko osiguranje s podacima o stažu osiguranja) ne stariji od 30 dana od dana objave natječaja,
* potvrdu nadležnog suda da se protiv kandidata/kandidatkinje ne vodi kazneni postupak, ne stariju od 6 mjeseca od dana objave natječaja (preslika ili izvornik)
* izjavu kandidata o nepostojanju okolnosti iz članka 239. stavak 2. Zakona o trgovačkim društvima

Na natječaj se mogu javiti osobe oba spola.

Prijave na natječaj s potrebnom dokumentacijom podnose se osobno ili preporučenom poštanskom pošiljkom **do 16.08.2025.godine** na adresu**: VON-KOM d.o.o., J.J.Strossmayera 198, 32283 Vođinci (s naznakom – „Prijava na natječaj za direktora/direktoricu – ne otvaraj“).**

U slučaju slanja prijave preporučenom poštanskom pošiljkom, dan predaje prijave ovlaštenom pružatelju poštanskih usluga smatra se danom predaje prijave na natječaj.

Urednom prijavom smatra se prijava koja sadrži svu traženu dokumentaciju navedenu u ovom natječaju.

Osoba koja nije podnijela pravodobnu i urednu prijavu na natječaj neće se smatrati kandidatom prijavljenim na natječaj.

Sa kandidatima koji zadovoljavaju uvjete natječaja obavit će se razgovor i po potrebi provjera dodatnih znanja i vještina.

O rezultatima natječaja kandidati/kandidatkinje bit će pisano obaviješteni u roku od 15 dana od isteka roka za podnošenje prijave.

VON-KOM d.o.o. zadržava pravo poništenja ovog natječaja bez posebnog obrazloženja.

 SKUPŠTINA DRUŠTVA

 Martin Kordić